La plantilla se sent ferida i, al marge de les seves queixes públiques, considera que el president ha anat massa lluny en l'obsessió de defensar l'entrenador. Però ningú vol furgar més en polèmiques. Guardiola, que va destacar la conveniència que tothom s'impliqui en les coses bones i en les dolentes, perquè això fa més fort el club, va advocar per deixar de banda tanta xerrameca: El que demanaria és que entre tots ens centréssim més en el futbol.